16.7.2014 Jurnalul Oficial al Uniunii Europene L 209/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 763/2014 AL COMISIEI din 11 iulie 2014 de stabilire a normelor de aplicare a Regulamentului (UE) nr. 508/2014 al Parlamentului European și al Consiliului privind Fondul european pentru pescuit și afaceri maritime în ceea ce priveşte caracteristicile tehnice ale măsurilor de informare și de publicitate şi instrucţiunile referitoare la crearea emblemei Uniunii COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 508/2014 al Parlamentului European și al Consiliului din 15 mai 2014 privind Fondul curopean pentru pescuit și afaceri maritime și de abrogare a Regulamentelor (CE) nr. 2328/2003, (CE) nr. 861/2006, (CE) nr. 1198/2006 şi (CE) nr. 791/2007 ale Consiliului și a Regulamentului (UE) nr. 1255/2011 al Parlamentului European și al Consiliului (!), în special articolul 119 alineatul (4), întrucât: (1) Articolul 119 din Regulamentul (UE) nr. 508/2014 stabileşte normele generale în materie de informare şi de publicitate care trebuie aplicate tuturor programelor operaționale şi tuturor operațiunilor finanțate din Fondul european pentru pescuit şi afaceri maritime (denumit în continuare „FEPAM”). Normele detaliate referitoare la măsurile de informare şi de publicitate adresate publicului şi la măsurile de informare adresate solicitanților şi beneficiarilor sunt stabilite în anexa V la Regulamentul (UE) nr. 508/2014. (2)  Pentru a se asigura o identitate vizuală armonizată în cazul măsurilor de informare şi de comunicare pentru operațiunile din domeniul politicii de coeziune a Uniunii, inclusiv pentru operațiunile finanțate din FEPAM, ar trebui să se stabilească instrucțiuni pentru crearea emblemei Uniunii şi să se definească culorile standard, precum şi caracteristicile tehnice pentru afişarea emblemei Uniunii şi pentru referirea la fondul sau la fondurile care spri- jină operațiunea, ADOPTĂ PREZENTUL REGULAMENT: Articolul 1 Menţionarea sprijinului din partea Fondului european pentru pescuit și afaceri maritime Statul membru sau autoritatea de management au responsabilitatea de a se asigura că toate măsurile de informare și de publicitate destinate beneficiarilor, beneficiarilor potențiali și publicului menționează sprijinul acordat operațiunii rele- vante prin intermediul Fondului european pentru pescuit şi afaceri maritime, afișând următoarele elemente: (a) emblema Uniunii, în conformitate cu articolul 2, însoțită de o referire la Uniunea Europeană în conformitate cu arti- colul 3; (b) o referire la Fondul european pentru pescuit și afaceri maritime sau, în cazul unei operațiuni finanțate din mai multe fonduri, o referire la fondurile structurale și de investiții europene, în conformitate cu articolul 4. () J0L149,20.5.2014,p.1.